Fjeldhammer Brug A/S

Fjeldhammer Brug ble etablert som aksjeselskap i 1895 av brødrene Carl og Hartvig Bache-Wiig. De hadde da bygget opp en pappfabrikk i fabrikkanlegget ved tidligere Stalsberghagen sag ved Fjellhamar i Lørenskog. 

Det første produktet var bokpapp, men man begynte også tidlig å produsere takpapp. Man laget papp fra avfallspapir og dyppet den i tjære. Men de tidligste utgavene var ikke særlig vellykket, fordi tjæren delvis fordampet og pappen ble lite bestandig. Fabrikken fortsatte imidlertid å produsere bokpapp fram til 1970-tallet. Takpapp ble etter hvert produsert med asfalt, senere under navnet Icopal.

Bedriften involverte seg også fra 1961 i produksjon av skifermel fra skiferbrudd i Valdres.

I 2018 fusjonerte Icopal og Zanda til BMI Norge A/S (forkortelse av Braas-Monier-Icopal), en gruppe med hovedkontor i Storbritannia. Og i februar 2025 ble det kjent at BMI legger ned virksomheten i Norge.

 Referanser 

 Litteratur 

Kategori:Lørenskogs historie
Kategori:Etableringer i 1895
Kategori:Næringsliv i Lørenskog
Kategori: Næringsliv i Øystre Slidre